CELEX: 22006D0104
Language: sk
Date: 2006-09-22 00:00:00
Title: Rzhodnutie Spoločného výboru EHP Č. 104/2006 z  22. septembra 2006 , ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

30.11.2006   
            
            
               SK
            
            
               Úradný vestník Európskej únie
            
            
               L 333/15
            
         
      RZHODNUTIE SPOLOČNÉHO VÝBORU EHP
   
   č. 104/2006
   z 22. septembra 2006,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 42/2006 z 28. apríla 2006 (1).
            
         
               (2)
            
            
               Nariadenie Komisie (ES) č. 1739/2005 z 21. októbra 2005, ktorým sa ustanovujú veterinárne požiadavky na pohyb cirkusových zvierat medzi členskými štátmi (2), sa má začleniť do dohody.
            
         
               (3)
            
            
               Toto rozhodnutie sa nevzťahuje na Island a Lichtenštajnsko,
            
         ROZHODOL TAKTO:
   Článok 1
   Za bod 81 (rozhodnutie Komisie 2005/65/ES) v časti 4.2 kapitoly I prílohy I k dohode sa vkladá tento bod:
   
      
                  „82.
               
               
                  
                     32005 R 1739: nariadenie Komisie (ES) č. 1739/2005 z 21. októbra 2005, ktorým sa ustanovujú veterinárne požiadavky na pohyb cirkusových zvierat medzi členskými štátmi (Ú. v. EÚ L 279, 22. 10. 2005, s. 47).
                  Ustanovenia nariadenia sa na účely tejto dohody vykladajú s týmito úpravami:
                  
                              a)
                           
                           
                              Slová ‚Európska únia‘ na vrchnej strane vzorových pasov sa nahrádzajú slovami ‚Európska únia/Nórsko‘.
                           
                        
                              b)
                           
                           
                              Spolu s vlajkou EÚ môže byť na vrchnej strane pasu vyobrazená aj nórska vlajka.“
                           
                        
            
   Článok 2
   Znenie nariadenia (ES) č. 1739/2005 v nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 23. septembra 2006 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 22. septembra 2006.
      
         
            Za spoločný výbor EHP
         
         
            predseda
         
         Oda Helen SLETNES
         
      
   
   
      (1)  Ú. v. EÚ L 175, 29.6.2006, s. 86.
   
      (2)  Ú. v. EÚ L 279, 22.10.2005, s. 47.
   
      (3)  Nie sú uvedené žiadne ústavné požiadavky.